на хората или животните
 2.4.2.
 Влияние върху здравето на хората или животните, което произтича от остатъчните вещества
 2.5.
 Влияние върху околната среда
 2.5.1.
 Съществуване и разпространение в околната среда
 2.5.2.
 Влияние върху неприцелните видове
 2.6.
 Аналитични методи
 2.7.
 Физични и химични свойства
 А. ВЪВЕДЕНИЕ
 1. Разработените в настоящото приложение принципи имат за цел да гарантират, че оценките и решенията, свързани с разрешаването на продуктите за растителна защита, при условие че последните са химични препарати, водят до прилагането на изискванията на член 29, параграф 1, буква д) във връзка с член 4, параграф 3, член 29, параграф 1, букви е), ж) и з) на Регламент (ЕО) No 1107/2009 от всички държави-членки при високо равнище на опазване на здравето на човека и животните и на околната среда.
 2. При оценка на заявленията и при издаването на разрешения държавите-членки:
 а)
 —
 гарантират, че предоставеното досие отговаря на изискванията на приложението към Регламент (ЕС) No 545/2011 на Комисията (1), най-късно при окончателното формулиране на оценката за целите на вземане на решение, без да се засягат, когато е уместно, разпоредбите на членове 33, 34 и 59 на Регламент (ЕО) No 1107/2009,
 —
 вземат мерки предоставените данни да са приемливи по отношение на количеството, качеството, последователността и надеждността, и да са достатъчни за правилната оценка на досието,
 —
 правят оценка, при необходимост, на основанията на заявителя да не предостави някои данни;
 б)
 вземат предвид данните относно активното вещество в продукта за растителна защита, предвидени в приложението към Регламент (ЕС) No 544/2011 на Комисията (2), подадени за целите на одобрението на активното вещество по силата на Регламент (ЕО) No 1107/2009, и резултатите от оценката на тези данни, без да се засягат, според случая, разпоредбите на член 33, параграф 3 и на членове 34 и 59 на Регламент (ЕО) No 1107/2009;
 в)
 вземат предвид друга значима техническа или научна информация, която може да се очаква да притежават, свързана с действието на продукта за растителна защита или с потенциално неблагоприятно въздействие на продукта за растителна защита, на неговите съставки или остатъчните вещества от продукта.
 3. В случаите когато в специфичните принципи за оценка е направено позоваване на данните, посочени в приложението към Регламент (ЕС) No 544/2011, то се разбира като позоваване на данните, посочени в точка 2, буква б).
 4. Когато предоставените данни и сведения са достатъчни, за да позволят оценка на един от предложените видове употреба, заявлението се оценява и се взима решение за предложената употреба.
 Като вземат предвид представените обосновки и се възползват от последващите разяснения, държавите-членки отхвърлят заявленията, при които липсващите данни са толкова много, че не е възможно да се завърши оценката и да се вземе обосновано решение за поне една от предложените употреби.
 5. При извършване на оценка и вземане на решение държавите-членки си сътрудничат със заявителите с оглед на бързото разрешаване на всички въпроси, свързани с досието или идентифицирането на ранен етап на всички допълнителни изследвания, необходими за правилната оценка на досието, или с оглед на промяната на някои от предложените условия за употребата на продукта за растителна защита, или с оглед изменение